இந்நிலையில் மணிமாலாவின் மரணத்திற்கு மருத்துவ அலுவலர் தமயந்தி மற்றும் உதவி மருத்துவ அலுவலர் சக்தி அகிலாண்டேஸ்வரி ஆகிய இருவருக்கும் இடையே உள்ளஅதிகார போட்டியே காரணம் என கூறப்படுகிறது. ஆகவே, சமந்தப்பட்டவர்கள் மீது வழக்கு பதிவு செய்துவிசாரணை நடத்த வேண்டும் என வலியுறுத்தி அவரது உறவினர்கள், தமிழ்நாடு செவிலியர் சங்கம் மற்றும் அரசு ஊழியர் சங்கத்தினர் பிரேதத்தை வாங்க மறுத்து காங்கேயம் அரசு மருத்துவமனை வளாகத்தில் மூன்றாம் நாளாக போராட்டம் நடத்தி வருகின்றனர். இவர்களுடன் திருப்பூர் மாவட்ட காவல் கண்காணிப்பாளர் உமா மற்றும் தாராபுரம் பொறுப்பு வருவாய் கோட்டாட்சியர் லியாகத் ஆகியோர் பலகட்ட பேச்சுவார்த்தை நடத்தியும் எவ்வித தீர்வும் காணப்படவில்லை.